Unha ilustración dun reloxo de péndulo deseñado por Galileo Galilei arredor de 1641.
En mecánica, un **péndulo** é un dispositivo formado por un obxecto suspendido dun punto fixo e que oscila dun lado a outro baixo a influencia da gravidade. O brazo executa movementos alternados en torno da posición central, chamada *posición de equilíbrio*. O péndulo é moi utilizado en estudos da forza peso e do movemento oscilatorio, así como mecanismos, como certos reloxos.

A descuberta da periodicidade do movemento pendular foi feita por Galileo Galilei. O movemento dun péndulo simple comprende basicamente unha magnitude chamada período (simbolizada por *T*): é o intervalo de tempo que o obxecto leva para percorrer toda a traxectoria (ou sexa, retornar a súa posición orixinal de lanzamento, unha vez que o movemento pendular é periódico). Derivada desa magnitude, existe a frecuencia (*f*), numericamente igual ao inverso do período (f = 1 / T), e que polo tanto se caracteriza polo número de veces (ciclos) que o obxecto percorre a traxectoria pendular nun intervalo de tempo específico. A unidade da frecuencia no SI é o hertz, equivalente a un ciclo por segundo (1/s).

Ecuación do movemento
---------------------

Denótase por {\displaystyle \theta \,} o ángulo formado entre a vertical e o brazo de péndulo. Fanse as seguintes hipóteses:

1. O brazo está formado por un fío non flexíbel que se mantén sempre co mesmo formato e lonxitude.
2. Toda a masa, {\displaystyle m\,}, do péndulo está concentrada na punta do brazo a unha distancia constante {\displaystyle L\,} do eixo.
3. Non existen outras forzas actuando no sistema senón a gravidade e a forza que mantén o eixo do péndulo fixo. (O movemento é polo tanto conservativo).
4. O péndulo realiza un movemento bidimensional no plano **xy**.

É doado ver que a segunda lei de Newton fornece a seguinte ecuación diferencial ordinaria non-lineal coñecida como ecuación do péndulo:

{\displaystyle {d^{2}\theta \over dt^{2}}+{g \over L}\sin \theta =0.}

Fórmula do Período para pequenas oscilacións
--------------------------------------------

Para pequenas oscilacións, a aproximación {\displaystyle \sin \theta \simeq \theta \,} fornece a seguinte expresión para o período do péndulo:

{\displaystyle T=2\pi {\sqrt {\frac {L}{g}}}}
T: período

L: comprimento do fío

g: aceleración da gravidade

Paga a pena lembrar que o período do péndulo non depende da masa e que o fío ten que ser non elástico e de masa desprezábel para que non altere o período(T).

Unha expresión precisa para o período do péndulo, válida mesmo para amplitudes tan grandes como {\displaystyle 60^{o}\,} dáse por:

{\displaystyle T=2\pi {\sqrt {l \over g}}\left(1+{\theta \_{0}^{2} \over 16}\right)}.
### Estimando a lonxitude do péndulo

{\displaystyle T\_{0}=2\pi {\sqrt {\frac {\ell }{g}}}} pode ser expreso como {\displaystyle \ell ={\frac {g}{\pi ^{2}}}\times {\frac {T\_{0}^{2}}{4}}.}
Usando o Sistema internacional de unidades (isto é, lonxitude en metros e tempo en segundos), entón, na superficie da Terra (*g* = 9,80665 m/s²), a lonxitude do péndulo pode estimarse de forma simple a partir do seu período:

{\displaystyle \ell \approx {\frac {T\_{0}^{2}}{4}}}
Noutras palabras:

* **Na superficie da Terra, a lonxitude dun péndulo en metros é aproximadamente un cuarto do cadrado do seu período en segundos**.

Véxase tamén
------------

* Péndulo físico

|  |  |
| --- | --- |
| Control de autoridades | 
* Wd: Q20702
* AAT: 300235975
* BNCF: 3878
* BNF: 11966679g
* BRE: 2196396
* EBID: ID
* GND: 4173651-5
* JSTOR: pendulums
* LCCN: sh85099384
* MAG: 110639684
* NDL: 00563762
* NKC: ph581644
* PSH: 3105

 |

---

|  |  |
| --- | --- |
| Este artigo tan só é un bosquexo |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---